PATVIRTINTA

Vilniaus miesto savivaldybės tarybos

2019 m. kovo 20 d.

sprendimu Nr. 1-1979

**Biudžetinės įstaigos**

**VILNIAUS LOPŠELIO-DARŽELIO „AUŠRELĖ“ NUOSTATAI**

**I SKYRIUS**

**BENDROSIOS NUOSTATOS**

1. Biudžetinės įstaigos Vilniaus lopšelio-darželio „Aušrelė“ nuostatai (toliau – Nuostatai) reglamentuoja Vilniaus lopšelio-darželio „Aušrelė“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją buveinę,   
Lopšelio-darželio grupę, pagrindinę paskirtį, ugdymo kalbą ir ugdymo formas, veiklos teisinį pagrindą, sritis, rūšis, tikslą, uždavinius, funkcijas, Lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimo į darbą ir atleidimą iš jo, jų darbo apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

2. Lopšelis-darželis yra viešasis juridinis asmuo, turintis savo antspaudą, atsiskaitomąją ir kitas sąskaitas Lietuvos Respublikoje įregistruotuose bankuose ir (ar) kitose kredito įstaigose, atributiką. Savo veikloje Lopšelis-darželis vadovaujasi Lietuvos Respublikos Konstitucija, Lietuvos Respublikos įstatymais, kitais teisės aktais ir šiais Nuostatais.

3. Lopšelio-darželio oficialusis pavadinimas – Vilniaus lopšelis-darželis „Aušrelė“, trumpasis pavadinimas – lopšelis-darželis „Aušrelė“. Lopšelis-darželis įregistruotas Juridinių asmenų registre, kodas – 190020391.

4. Lopšelio-darželio istorija: Vilniaus lopšelis-darželis Nr. 89 įsteigtas Vilniaus miesto Spalio rajono darbo žmonių deputatų tarybos vykdomojo komiteto 1965 m. gegužės 11 d. potvarkiu Nr. 218p. Vilniaus miesto savivaldybės tarybos 1996 m. gruodžio 7 d. sprendimu Nr. 198 Lopšeliui-darželiui suteiktas pavadinimas Vilniaus lopšelis-darželis „Aušrelė“.

5. Lopšelio-darželio teisinė forma – biudžetinė įstaiga.

6. Lopšelio-darželio priklausomybė – savivaldybės įstaiga.

7. Lopšelio-darželio savininkė – Vilniaus miesto savivaldybė, kodas **111109233,** adresas: Konstitucijos pr. 3, LT-09601 Vilnius.

8. Lopšelio-darželio savininko teises ir pareigas įgyvendinanti institucija – Vilniaus miesto savivaldybės taryba, kuri:

8.1. priima sprendimą dėl Lopšelio-darželio pertvarkymo, reorganizavimo ar likvidavimo, struktūros pertvarkos, Lopšelio-darželio filialo steigimo ar jo veiklos nutraukimo, skiria ir atleidžia likvidatorių arba sudaro likvidavimo komisiją ir nutraukia jos įgaliojimus;

8.2. priima sprendimą dėl Lopšelio-darželio buveinės pakeitimo;

8.3. tvirtina ir keičia Lopšelio-darželio nuostatus;

8.4. priima į pareigas ir iš jų atleidžia Lopšelio-darželio vadovą;

8.5. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.

9. Savininko teises ir pareigas įgyvendinančiosios institucijos sprendimai įforminami raštu.

10. Lopšelio-darželio veiklos koordinatorius – Vilniaus miesto savivaldybės administracijos Švietimo, kultūros ir sporto departamento Ikimokyklinio ugdymo skyrius.

11. Lopšelio-darželio buveinė – Gerosios Vilties g. 28, LT- 03144 Vilnius.

12. Įstaigos grupė – ikimokyklinio ugdymo mokykla.

13. Lopšelio-darželio pagrindinė paskirtis – ikimokyklinio ugdymo grupės įstaiga   
lopšelis-darželis.

14. Ugdymo kalba – lietuvių.

15. Ugdymo forma – dieninė.

16. Ugdymo proceso organizavimo būdai: ikimokyklinio ugdymo grupė, priešmokyklinio ugdymo grupė.

17. Lopšelis-darželis vykdo neformaliojo vaikų švietimo, ikimokyklinio, priešmokyklinio ugdymo programas. Mokymosi pasiekimus įteisinantys dokumentai neišduodami.

**II SKYRIUS**

**LOPŠELIO-DARŽELIO VEIKLOS SRITIS IR RŪŠYS, TIKSLAS, UŽDAVINIAI,**

**FUNKCIJOS**

18. Lopšelio-darželio veiklos sritis – švietimas.

19. Lopšelio-darželio pagrindinė švietimo veiklos rūšis – ikimokyklinio amžiaus vaikų ugdymas, kodas 85.10.10.

20. Lopšelio-darželio kita švietimo veiklos rūšis – priešmokyklinio amžiaus vaikų ugdymas, kodas 85.10.20.

21. Kitos ne švietimo veiklos rūšys:

21.1. kitų maitinimo paslaugų teikimas, kodas 56.29;

21.2. nuosavo arba nuomojamo nekilnojamojo turto nuoma ir eksploatavimas, kodas 68.20;

21.3. švietimui būdingų paslaugų veikla, kodas 85.60.

22. Lopšelio-darželio veiklos tikslas – padėti vaikui tenkinti jo prigimtinius, kultūrinius poreikius, plėtoti dvasines, intelektines ir fizines asmens galias, bendrąsias ir esmines kompetencijas, būtinas tolesniam mokymuisi pagal pradinio ugdymo programą.

23. Lopšelio-darželio veiklos uždaviniai:

23.1. teikti vaikams kokybišką ikimokyklinį, priešmokyklinį ugdymą;

23.2. telkti vaikus ir suaugusiuosius bendruomenės veiklai, vykdyti visuomenės kultūrinio ugdymo funkcijas;

23.3. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

23.4. taikyti ugdymo metodus, atitinkančius vaiko amžiaus tarpsnio ir individualius ypatumus, ugdymo srities specifiką;

23.5. ugdymo procesą grįsti pedagogo asmenybe ir jo pasaulėžiūros, dorovinės ir profesinės kompetencijos nuolatinio augimo nuostatomis;

23.6. individualizuoti ir diferencijuoti ugdymo turinį, atitinkantį ikimokyklinio, priešmokyklinio ugdymo tikslus, jaunesniojo mokyklinio amžiaus vaikų raidos ypatumus, ugdymosi poreikius ir interesus.

24. Lopšelis-darželis, įgyvendindamas jam pavestus uždavinius, vykdo šias funkcijas:

24.1. vykdo ikimokyklinį ugdymą vadovaudamasis Lietuvos Respublikos švietimo ir mokslo ministro patvirtintomis rekomendacijomis ir teisės aktų nustatyta tvarka parengta ikimokyklinio ugdymo programa, priešmokyklinį ugdymą organizuoja vadovaudamasis teisės aktų nustatyta tvarka patvirtinta bendrąja priešmokyklinio ugdymo programa. Atsižvelgdamas į Lopšelio-darželio bendruomenės reikmes, taip pat į vaikų poreikius ir interesus, konkretina ir individualizuoja ugdymo turinį;

24.2. rengia ikimokyklinio ugdymo programą, kuriai pritaria Lopšelio-daželio savininko teises ir pareigas įgyvendinanti institucija arba jos įgaliotas asmuo;

24.3. vykdo ikimokyklinio, priešmokyklinio ugdymo programas, ugdymo sutartyse sutartus įsipareigojimus, užtikrina geros kokybės ugdymą;

24.4. inicijuoja vaikų ugdymo (-si) pasiekimų tyrimus;

24.5. sudaro palankias sąlygas ugdyti vaikų tautinį, pilietinį sąmoningumą, puoselėti kultūrinę ir socialinę brandą, tenkinti saviugdos ir saviraiškos poreikius;

24.6. sudaro sąlygas darbuotojams kelti kvalifikaciją, dalytis gerąja patirtimi;

24.7. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką, vykdo žalingų įpročių, smurto ir patyčių prevenciją;

24.8. kuria ugdymo turinio reikalavimams įgyvendinti reikiamą materialinę bazę vadovaudamasis Lietuvos Respublikos švietimo ir mokslo ministro patvirtintais Švietimo aprūpinimo standartais;

24.9. organizuoja vaikų maitinimą Lopšelyje-darželyje;

24.10. viešai skelbia informaciją apie Lopšelio-darželio veiklą teisės aktų nustatyta tvarka, organizuoja tėvų švietimą;

24.11. Lietuvos Respublikos teisės aktų nustatyta tvarka vykdo vaiko minimalios priežiūros priemones, sudaro Lopšelio-darželio vaiko gerovės komisiją;

24.12. vaikų tėvų (kitų įstatyminių atstovų) pageidavimu teikia mokamas papildomas paslaugas (studijas, būrelius, ekskursijas ir kt.);

24.13. vykdo kitas įstatymų ir kitų teisės aktų nustatytas funkcijas.

**III SKYRIUS**

**LOPŠELIO-DARŽELIO TEISĖS IR PAREIGOS**

25. Lopšelis-darželis, įgyvendindamas jam pavestą tikslą ir iškeltus uždavinius, vykdydamas jam priskirtas funkcijas, turi teisę:

25.1. vykdyti neformaliojo švietimo programas;

25.2. parinkti ugdymo (-si) ir veiklos būdus;

25.3. kurti naujus ugdymo (-si ) modelius, užtikrinančius kokybišką ugdymą;

25.4. bendradarbiauti su savo veiklai įtakos turinčiais fiziniais ir juridiniais asmenimis;

25.5. vykdyti šalies ir tarptautinius švietimo projektus;

25.6. gauti paramą Lietuvos Respublikos labdaros ir paramos įstatymo nustatyta tvarka;

25.7. naudotis kitomis teisės aktų suteiktomis teisėmis.

26. Lopšelis-darželis, įgyvendindamas jam pavestus tikslus ir uždavinius, vykdydamas jam priskirtas funkcijas, privalo:

26.1. užtikrinti kokybišką ikimokyklinio ir priešmokyklinio ugdymo programų vykdymą;

26.2. sudaryti higienos normas, atitinkančias ugdymo sąlygas;

26.3. užtikrinti Lietuvos Respublikos teisės aktų reikalavimus atitinkančią sveiką, saugią, užkertančią kelią smurto, prievartos apraiškoms ir žalingiems įpročiams aplinką;

26.4. naudoti lėšas Nuostatuose nurodytiems uždaviniams įgyvendinti pagal asignavimų valdytojo patvirtintas programas;

26.5. teikti savininko teises ir pareigas įgyvendinančiai institucijai ir kitoms Lietuvos Respublikos įstatymų numatytoms institucijoms veiklos ataskaitas;

26.6. vykdyti kitas Lietuvos Respublikos teisės aktuose nustatytas pareigas.

**IV SKYRIUS**

**LOPŠELIO-DARŽELIO VEIKLOS ORGANIZAVIMAS IR VALDYMAS**

27. Lopšelio-darželio veiklos organizavimo teisinis pagrindas:

27.1. Lopšelio-darželio strateginis planas, patvirtintas Lopšelio-darželio direktoriaus, pritarus Lopšelio-darželio tarybai ir Vilniaus miesto savivaldybės vykdomajai institucijai ar jos įgaliotam asmeniui;

27.2. Lopšelio-darželio metinis veiklos planas, patvirtintas Lopšelio-darželio direktoriaus, pritarus Lopšelio-darželio tarybai;

27.3. kitus Lopšelio-darželio veiklą reglamentuojančius ir teisės aktų nustatyta tvarka parengtus, suderintus ir patvirtintus aktus.

28.Lopšeliui-darželiui vadovauja direktorius, skiriamas penkeriems metams į pareigas viešo konkurso būdu ir atleidžiamas iš jų savininko teises ir pareigas įgyvendinančios institucijos Lietuvos Respublikos teisės aktų nustatyta tvarka.

29. Viešas konkursas Lopšelio-darželio direktoriaus pareigoms eiti skelbiamas teisės aktų nustatyta tvarka likus ne mažiau kaip 6 mėnesiams iki Lopšelio-darželio direktoriaus vadovo kadencijos pabaigos.

30. Lopšelio-darželio direktoriumi gali būti tik nepriekaištingos reputacijos asmuo.

31. Pasibaigus Lopšelio-darželio direktoriaus penkerių metų kadencijai, jis iš pareigų atleidžiamas, išskyrus atvejus, kai laimi viešą konkursą Lopšelio-darželio direktoriaus pareigoms eiti ir skiriamas į direktoriaus pareigas naujai kadencijai. Lopšelio-darželio direktorius, baigęs penkerių metų kadenciją, turi teisę dalyvauti Lopšelio-darželio viešame konkurse vadovo pareigoms eiti.

32. Jeigu pasibaigus penkerių metų kadencijai Lopšelio-darželio direktorius, kurio visos metų veiklos ataskaitos buvo įvertintos gerai ir labai gerai, atsisako dalyvauti viešame konkurse   
Lopšelio-darželio direktoriaus pareigoms eiti arba jo nelaimi esant galimybei jam teisės aktų nustatyta tvarka siūlomos kitos pareigos.

33. Šiuose Nuostatuose neaptarti klausimai, susiję su Lopšelio-darželio direktoriaus skyrimu ir atleidimu, sprendžiami teisės aktų nustatyta tvarka.

34. Direktorius yra pavaldus Lopšelio-darželio savininko teises ir pareigas įgyvendinančiai institucijai bei atskaitingas Lopšelio-darželio savininko teises ir pareigas įgyvendinančiai institucijai ir merui.

35. Direktorius:

35.1. formuoja ugdymo turinį vadovaudamasis Lietuvos Respublikos švietimo ir mokslo ministro patvirtintomis ikimokyklinio ugdymo rekomendacijomis, Lietuvos Respublikos švietimo ir mokslo ministro patvirtinta priešmokyklinio ugdymo programa ir kitais su ugdymo turiniu susijusiais teisės aktais;

35.2. suderinęs su Vilniaus miesto savivaldybės vykdomąja institucija arba jos įgaliotu asmeniu,tvirtina Lopšelio-darželio struktūrą, Lopšelio-darželio darbuotojų pareigybių sąrašą, neviršydamas nustatyto didžiausio leistino pareigybių skaičiaus;

35.3. tvirtina auklėtojų, mokytojų ir darbuotojų pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Lopšelio-darželio darbuotojus;

35.4. vadovauja Lopšelio-darželio strateginio plano ir metinio veiklos plano, ikimokyklinio ugdymo programos rengimui, rekomendacijų dėl smurto prevencijos įgyvendinimo   
Lopšelyje-darželyje priemonių įgyvendinimui, juos tvirtina, vadovauja jų vykdymui;

35.5. priima vaikus Vilniaus miesto savivaldybės tarybos nustatyta tvarka, sudaro ugdymo sutartis Lietuvos Respublikos teisės aktų nustatyta tvarka;

35.6. suderinęs su Lopšelio-darželio taryba, tvirtina Lopšelio-darželio darbo tvarkos taisykles;

35.7. užtikrina vaikams ir darbuotojams sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

35.8. specialiųjų ugdymosi poreikių turintiems vaikams skiria švietimo pagalbą teisės aktų nustatyta tvarka;

35.9. vaikų tėvų (kitų įstatyminių atstovų) pageidavimu teikia mokamas papildomas paslaugas (studijas, būrelius, ekskursijas ir kt.);

35.10. organizuoja vaikų ir mokinių maitinimą Lopšelyje-darželyje;

35.11. rūpinasi darbuotojų darbo sąlygomis, organizuoja trūkstamų darbuotojų paiešką;

35.12. organizuoja, koordinuoja, analizuoja ir vertina Lopšelio-darželio veiklą pavestoms funkcijoms vykdyti bei uždaviniams įgyvendinti;

35.13. leidžia įsakymus, kontroliuoja jų vykdymą, užtikrina, kad būtų laikomasi Lietuvos Respublikos įstatymų, kitų teisės aktų ir Nuostatų;

35.14. sudaro komisijas, darbo grupes;

35.15. Lopšelio-darželio vardu sudaro sutartis Lopšelio-darželio funkcijoms vykdyti;

35.16. organizuoja Lopšelio-darželio dokumentų saugojimą ir valdymą teisės aktų nustatyta tvarka;

35.17. atsako už Lopšelio-darželio finansinę veiklą, teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja, užtikrina optimalų intelektinių, materialinių, finansinių ir informacinių išteklių valdymą bei naudojimą;

35.18. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, auklėtojams ir kitiems pedagoginiams darbuotojams galimybę atestuotis ir organizuoja jų atestaciją Lietuvos Respublikos švietimo ir mokslo ministro nustatyta tvarka;

35.19. inicijuoja Lopšelio-darželio savivaldos institucijų sudarymą ir skatina jų veiklą;

35.20. bendradarbiauja su vaikų tėvais (globėjais), pagalbą vaikui, pedagogui ir   
Lopšeliui-darželiui teikiančiomis įstaigomis, aukštosiomis mokyklomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

35.21. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į Vilniaus miesto savivaldybės administracijos direktorių dėl minimalios ir vidutinės priežiūros priemonių vaikui skyrimo;

35.22. atstovauja Lopšeliui-darželiui kitose institucijose;

35.23. garantuoja, kad pagal Lietuvos Respublikos viešojo sektoriaus atskaitomybės įstatymą teikiamos statistinės ataskaitos ir ataskaitų rinkiniai būtų teisingi;

35.24. užtikrina veiksmingą Lopšelio-darželio vidaus kontrolės sistemos sukūrimą, jos veikimą ir tobulinimą;

35.25. kiekvienais metais teikia Lopšelio-darželio bendruomenei ir tarybai svarstyti bei viešai paskelbia metinę veiklos ataskaitą, parengtą pagal švietimo ir mokslo ministro nustatytus reikalavimus;

35.26. dalį savo funkcijų teisės aktų nustatyta tvarka gali pavesti vykdyti Lopšelio-darželio direktoriaus pavaduotojams;

35.27. vykdo kitas teisės aktuose ir pareigybės aprašyme nustatytas funkcijas.

36. Lopšelio-darželio direktorius atsako už:

36.1. Lietuvos Respublikos įstatymų ir kitų teisės aktų laikymąsi Lopšelyje-darželyje, demokratinį Lopšelio-darželio valdymą, bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, Lopšelio-darželio bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

36.2. Lopšelio-darželio finansinę veiklą, tinkamą funkcijų vykdymą, nustatytų   
Lopšelio-darželio tikslo ir uždavinių įgyvendinimą, Lopšelio-darželio veiklos rezultatus, už gerą ir veiksmingą vaiko minimalios priežiūros priemonių įgyvendinimą;

36.3. informacijos skelbimą apie Lopšelio-darželio vykdomas švietimo programas, jų pasirinkimo galimybes, priėmimo sąlygas, mokamas paslaugas, pedagogų kvalifikaciją, svarbiausius Lopšelio-darželio išorinio vertinimo rezultatus, Lopšelio-darželio bendruomenės tradicijas ir pasiekimus.

37. Lopšelyje-darželyje pedagogų metodinei veiklai organizuoti sudaromos pedagogų metodinės grupės ir metodinė taryba.

38. Metodinės grupės nariai yra auklėtojai, priešmokyklinio ugdymo pedagogai ir kiti Lopšelyje-darželyje dirbantys pedagogai. Metodinei grupei vadovauja grupės narių išrinktas pirmininkas. Metodinių grupių veiklą koordinuoja direktoriaus pavaduotojas ugdymui.

39. Metodinių grupių veikla orientuota į pedagogų kūrybiškumą ir atsakingumą. Ši veikla savanoriška ir savarankiška, patys pedagogai pasirenka šios veiklos turinį, formas ir būdus.

40. Metodinės grupės:

40.1. planuoja ugdymo turinį: aptaria vaikų ugdymosi poreikius ir susitaria dėl ilgalaikių ir trumpalaikių ugdomųjų planų rengimo principų ir tvarkos, parenka ugdymo priemones, aptaria jų naudojimą, įvertina ugdymo procese vaikų sukauptą patirtį, pedagoginių klausimų sprendimo būdus ir darbo metodiką;

40.2. dalijasi gerąja patirtimi, aptaria kvalifikacijos kėlimo poreikius, juos derina su   
Lopšelio-darželio strateginiais tikslais, keičiasi informacija ir bendradarbiauja, teikia siūlymus metodinei tarybai dėl ugdymo turinio formavimo ir ugdymo organizavimo gerinimo;

40.3. teikia metodinę pagalbą jauniems specialistams;

40.4. sprendžia kitus pedagogų ir Lopšelio-darželio metodinės veiklos klausimus.

50. Metodinės tarybos nariai yra metodinių grupių pirmininkai, pedagogai, direktoriaus pavaduotojas ugdymui. Metodinei tarybai vadovauja direktoriaus įsakymu paskirtas pirmininkas.

51. Metodinės tarybos pasitarimai organizuojami pagal poreikį, bet ne rečiau kaip 4 kartus per metus. Pasitarimus inicijuoja metodinės tarybos pirmininkas. Metodinės tarybos veiklą koordinuoja direktoriaus pavaduotojas ugdymui.

52. Metodinė taryba:

52.1. nustato pedagogų metodinės veiklos prioritetus, posėdžių vietą ir laiką;

52.2. inicijuoja pedagogikos naujovių diegimą Lopšelyje-darželyje, metodinių grupių bendradarbiavimą, gerosios pedagoginės patirties sklaidą, bendradarbiavimą su pedagogų asociacijomis, kitomis nevyriausybinėmis organizacijomis, švietimo pagalbos įstaigomis;

52.3. prireikus vertina auklėtojų metodinius darbus ir praktinę veiklą;

52.4. nustato auklėtojų kvalifikacijos kėlimo prioritetus;

52.5. teikia metodinėms grupėms siūlymus dėl veiklos tobulinimo, Lopšelio-darželio direktoriui – dėl turinio formavimo ir ugdymo organizavimo gerinimo.

53. Lopšelyje-darželyje rūpintis vaikui saugia ir mokymuisi palankia aplinka ir atlikti kitas su vaiko gerove susijusias funkcijas sudaroma vaiko gerovės komisija (toliau – Komisija).

54. Komisijos pirmininką, jo pavaduotoją ir sekretorių skiria, Komisijos sudėtį ir jos darbo reglamentą tvirtina Lopšelio-darželio direktorius teisės aktų nustatyta tvarka. Komisijos narius gali siūlyti Lopšelio-darželio taryba. Komisijos sekretorius nėra Komisijos narys. Komisija sudaroma iš ne mažiau kaip 5 narių. Komisijos veiklos forma – posėdžiai, pasitarimai ir kitos veiklos formos, reikalingos Komisijos funkcijoms atlikti. Komisijos posėdis yra teisėtas, jei jame dalyvauja daugiau kaip pusė jos narių. Komisijos nutarimai priimami Komisijos narių balsų dauguma.

55. Komisija vykdo šias funkcijas:

55.1. remdamasi Lopšelio-darželio turimais įsivertinimo ir kitais duomenimis reguliariai atlieka Lopšelio-darželio ugdymosi aplinkos, jos saugumo, Lopšelio-darželio bendruomenės narių tarpusavio santykių ir kitų su vaiko gerove susijusių aspektų analizę;

55.2. kiekvienais metais tvirtina Komisijos veiklos planą, nustatydama prioritetus, tikslus ir jų įgyvendinimo priemones, ir už jo įgyvendinimą atsiskaito Lopšelio-darželio direktoriui;

55.3. rūpinasi pozityvaus Lopšelio-darželio mikroklimato kūrimu ir pozityvių vertybių puoselėjimu, koordinuoja prevencijos ir intervencijos priemonių įgyvendinimą, teikia siūlymus Lopšelio-darželio vadovui dėl saugios ir ugdymuisi palankios aplinkos užtikrinimo, vaikų socialinio ir emocinio ugdymo, prevencinių ir kitų programų įgyvendinimo, kitų su vaiko gerove susijusių aspektų;

55.4. organizuoja Lopšelio-darželio bendruomenės švietimą vaiko teisių apsaugos, prevencijos, vaikų saviraiškos plėtojimo ir kitose vaiko gerovės srityse, rekomenduoja kvalifikacijos tobulinimo renginius vaikų socialinių ir emocinių kompetencijų ugdymo, kitose su vaiko gerove susijusiose srityse Lopšelyje-darželyje dirbantiems pedagogams;

55.5. gavusi tėvų (kitų įstatyminių atstovų) sutikimą, atlieka pirminį vaikų specialiųjų ugdymosi poreikių, kylančių ugdymo (-si) procese, įvertinimą, prireikus kreipiasi į pedagoginę psichologinę ar švietimo pagalbos tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo ir mokslo ministro nustatyta tvarka;

55.6. organizuoja ir koordinuoja ugdymo (-si), švietimo ar kitos pagalbos vaikui teikimą, tariasi su tėvais (kitai įstatyminiais atstovais), pedagogais dėl jos turinio, teikimo formos ir būdų;

55.7. organizuoja ir koordinuoja švietimo programų pritaikymą vaikams, turintiems specialiųjų ugdymosi poreikių, tvarko specialiųjų ugdymosi poreikių turinčių vaikų apskaitą   
Lopšelyje-darželyje;

55.8. teisės aktų nustatyta tvarka inicijuoja vaiko minimalios ar vidutinės priežiūros priemonės skyrimą, vaiko minimalios priežiūros priemonės pakeitimą, pratęsimą ar panaikinimą, teikia siūlymus Vilniaus miesto vaiko gerovės komisijai dėl vaiko minimalios priežiūros priemonių tobulinimo;

55.9. įvykus krizei Lopšelyje-darželyje, t. y. netikėtam ir (ar) pavojingam įvykiui, sutrikdančiam įprastą Lopšelio-darželio bendruomenės ar atskirų jos narių veiklą, emociškai sukrečiančiam visą ar didesnę Lopšelio-darželio bendruomenės dalį, organizuoja krizės valdymo priemones;

55.10. bendradarbiauja su Lopšelio-darželio savivaldos institucijomis, Vilniaus miesto vaiko gerovės komisija, tarpinstitucinio bendradarbiavimo koordinatoriumi, vaiko minimalios priežiūros priemones vykdančiais asmenimis, vaikų socializacijos centrais, Vilniaus miesto savivaldybės administracijos struktūriniais padaliniais, teritorine policijos įstaiga, vaiko teisių apsaugą Savivaldybėje užtikrinančia institucija, švietimo, socialinių paslaugų, sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis;

55.11. vykdo Lietuvos Respublikos vaiko minimalios ir vidutinės priežiūros įstatyme nustatytas ir kitas su vaiko gerove susijusias funkcijas.

**V SKYRIUS**

**LOPŠELIO-DARŽELIO SAVIVALDA**

56. Lopšelyje-darželyje veikia šios savivaldos institucijos: Lopšelio-darželio taryba, pedagogų taryba, tėvų komitetai.

57. Lopšelio-darželio taryba yra aukščiausia Lopšelio-darželio savivaldos institucija, sudaryta iš pedagogų, tėvų (globėjų) ir vietos bendruomenės atstovų svarbiausiems Lopšelio-darželio veiklos sričių klausimams aptarti, kolegialiai nagrinėti ir spręsti.

58. Lopšelio-darželio tarybos nariu gali būti asmuo, turintis žinių ir gebėjimų, padedančių siekti Lopšelio-darželio strateginių tikslų ir įgyvendinti Lopšelio-darželio misiją. Lopšelio-darželio tarybos nariu negali būti Lopšelio-darželio vadovas, valstybės politikai, politinio (asmeninio) pasitikėjimo valstybės tarnautojai.

59. Lopšelio-darželio tarybą sudaro 7 nariai, renkami trejiems metams. 3 nariai atstovauja tėvams (globėjams), 3 nariai – pedagogams ir 1 narys – vietos bendruomenei. Lopšelio-darželio tarybos sudėtį tvirtina Lopšelio-darželio direktorius.

60. Asmenys į Lopšelio-darželio tarybą renkami vienai kadencijai. Pasibaigus  
Lopšelio-darželio tarybos nario trejų metų kadencijai, jo įgaliojimai nutrūksta.

61. Tėvai (globėjai) į Lopšelio-darželio tarybą renkami tėvų (globėjų) atstovų susirinkime atviru balsavimu. Pedagogus į Lopšelio-darželio tarybą atviru balsavimu renka pedagogų taryba. Bendruomenės nariai į Lopšelio-darželio tarybą renkami bendruomenės narių susirinkime atviru balsavimu.

62. Lopšelio-darželio tarybai vadovauja pirmininkas. Pirmininką renka ir atšaukia Lopšelio-darželio tarybos nariai. Lopšelio-darželio tarybos pirmininkas renkamas pirmojo posėdžio metu.

63. Lopšelio-darželio tarybos dokumentus teisės aktų nustatyta tvarka tvarko Lopšelio-darželio tarybos sekretorius, išrenkamas iš Lopšelio-darželio tarybos narių balsų dauguma pirmojo posėdžio metu.

64. Lopšelio-darželio tarybos posėdį šaukia pirmininkas. Posėdžio šaukimo iniciatyvos teisę turi Lopšelio-darželio tarybos pirmininkas, Lopšelio-darželio tarybos nutarimu Lopšelio-darželio direktorius, Lopšelio-darželio direktoriaus pavaduotojas ugdymui.

65. Lopšelio-darželio tarybos posėdis yra teisėtas, jei jame dalyvauja 2/3 narių. Nutarimai priimami posėdyje dalyvaujančiųjų balsų dauguma. Balsams pasiskirsčius po lygiai, lemia  
Lopšelio-darželio tarybos pirmininko balsas.

66. Į Lopšelio-darželio tarybos posėdžius be balso teisės gali būti kviečiami kitų Lopšelio-darželio savivaldos institucijų atstovai, Lopšelio-darželio direktorius, pedagogai, vaikų tėvai (globėjai) ir kiti asmenys.

67. Eiliniai Lopšelio-darželio tarybos posėdžiai šaukiami ne rečiau kaip 3 kartus per metus. Prireikus gali būti sušauktas neeilinis Lopšelio-darželio tarybos posėdis.

68. Lopšelio-darželio taryba veiklą organizuoja pagal savo patvirtintus nuostatus.  
Lopšelio-darželio tarybos nuostatai keičiami Lopšelio-darželio tarybos nutarimu balsų dauguma.

69. Lopšelio-darželio tarybos nuostatų keitimo iniciatyvos teisę turi Lopšelio-darželio tarybos narys (-iai), Lopšelio-darželio direktorius, lopšelio-darželio direktoriaus pavaduotojas ir savininkas.

70. Pavienius Lopšelio-darželio tarybos narius gali atšaukti juos pasiūlę tėvai (globėjai) ir pedagogai.

71. Į atšauktų narių vietą siūlomi nauji nariai iki veikiančios Lopšelio-darželio tarybos kadencijos pabaigos.

72. Lopšelio-darželio taryba:

72.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;

72.2. pasirenka Lopšelio-darželio veiklos įsivertinimo sritis, veiklos kokybės įsivertinimo atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

72.3. pritaria Lopšelio-darželio strateginiam planui, Lopšelio-darželio metiniam veiklos planui, Lopšelio-darželio vidaus darbo tvarkos taisyklėms, kitiems Lopšelio-darželio veiklą reglamentuojantiems dokumentams, teikiamiems Lopšelio-darželio direktoriaus;

72.4. teikia Lopšelio-darželio direktoriui siūlymus dėl Lopšelio-darželio nuostatų pakeitimo ar papildymo, Lopšelio-darželio vidaus struktūros tobulinimo;

72.5. svarsto Lopšelio-darželio lėšų naudojimo klausimus;

72.6. kiekvienais metais svarsto ir vertina Lopšelio-darželio vadovo metinę veiklos ataskaitą ir teikia savo sprendimą dėl ataskaitos Lopšelio-darželio teises ir pareigas įgyvendinančiai institucijai;

72.7. kreipiasi į savininko teises ir pareigas įgyvendinančią instituciją ir prašo įvertinti Lopšelio-darželio direktoriaus darbą, jeigu jo metų veiklos ataskaitą įvertina nepatenkinamai;

72.8. turi teisę gauti visą informaciją apie Lopšelio-darželio veiklą;

72.9. svarsto metodinės tarybos, savivaldos institucijų ar Lopšelio-darželio bendruomenės narių iniciatyvas ir teikia Lopšelio-darželio direktoriui siūlymus;

72.10. svarsto Lopšelio-darželio metines veiklos ataskaitas ir teikia siūlymus Lopšelio-darželio direktoriui, savininko teises ir pareigas įgyvendinančiai institucijai ar jos įgaliotam asmeniui dėl Lopšelio-darželio veiklos tobulinimo, saugių vaikų ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

72.11. svarsto Lopšelio-darželio direktoriaus teikiamus klausimus.

73. Lopšelio-darželio taryba už savo veiklą vieną kartą per metus atsiskaito Lopšelio-darželio bendruomenei.

74. Lopšelio-darželio taryba atšaukiama:

74.1. reikalaujant dviem trečdaliams Lopšelio-darželio tarybos narių;

74.2. likviduojant Lopšelį-darželį.

75. Pedagogų taryba – nuolat veikianti Lopšelio-darželio savivaldos institucija pedagogų profesiniams ir bendriesiems ugdymo klausimams spręsti. Ją sudaro Lopšelio-darželio direktorius, direktoriaus pavaduotojai ugdymui, visi Lopšelyje-darželyje dirbantys pedagogai, sveikatos priežiūros specialistai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys.

76. Pedagogų tarybai vadovauja Lopšelio-darželio direktorius, jo nesant – Lopšelio-darželio pavaduotojas ugdymui.

77. Pedagogų tarybos posėdžius šaukia Lopšelio-darželio direktorius. Posėdis yra teisėtas, jei jame dalyvauja du trečdaliai pedagogų tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia direktoriaus balsas.

78. Pedagogų tarybos dokumentus pagal dokumentacijos planą ir dokumentų valdymo taisykles tvarko pedagogų tarybos sekretorius, išrenkamas atviru balsavimu balsų dauguma.

79. Pedagogų taryba:

79.1. aptaria praktinius ikimokyklinio ir priešmokyklinio ugdymo organizavimo klausimus;

79.2. analizuoja Lopšelio-darželio ugdymo procesą ir numato šio proceso tobulinimo būdus;

79.3. analizuoja Lopšelio-darželio veiklos ir ugdymo programų įgyvendinimą;

79.4. skatina naujovių paiešką ir gerosios patirties sklaidą;

79.5. kartu su Lopšelio-darželio logopedu, asmens sveikatos priežiūros specialistu ir kitais specialistais sprendžia vaikų sveikatos, saugios veiklos, kalbos, elgesio korekcijos, poilsio ir mitybos klausimus;

79.6. numato bendradarbiavimo su vaikų tėvais (globėjais) ir visuomene kryptis;

79.7. atviru balsavimu renka atstovus į Lopšelio-darželio tarybą;

79.8. teikia Lopšelio-darželio administracijai, atestacijos komisijai siūlymus dėl pedagogų kvalifikacijos kėlimo;

79.9. pritaria Lopšelio-darželio vidaus tvarkos taisyklėms.

80. Lopšelyje-darželyje veikia vaikų grupių tėvų komitetai. Jie renkami grupės tėvų susirinkime kiekvienų mokslo metų pradžioje iš trijų asmenų.

81. Tėvų komitetai, bendraudami su grupių pedagogais, padeda spręsti grupės veiklos ir vaikų ugdymo klausimus: aptaria su grupės pedagogu vaikų saugumo, maitinimo, informacijos apie vaikus gavimo klausimus, padeda organizuoti grupės renginius, išvykas, kurti edukacinę aplinką, teikia siūlymus Lopšelio-darželio tarybai ir direktoriui.

82. Vaikų ugdymo organizavimo, saugumo užtikrinimo ir kitais vaikams ir jų tėvams (kitiems įstatyminiams atstovams) aktualiais klausimais Lopšelio-darželio direktorius gali organizuoti tėvų (kitų įstatyminių atstovų) savivaldos institucijų vadovų pasitarimus.

83. Lopšelio-darželio grupių tėvų komitetų susirinkimas gali būti šaukiamas direktoriaus iniciatyva arba grupių tėvų komitetų reikalavimu ypač svarbiais Lopšelio-darželio veiklos organizavimo klausimais.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO**

**TVARKA IR ATESTACIJA**

84. Darbuotojai į darbą Lopšelyje-darželyje priimami ir atleidžiami iš jo bei jų vertinimas vykdomas vadovaujantis Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos Vyriausybės nutarimais ir kitais teisės aktais, reglamentuojančiais darbo santykius.

85. Lopšelio-darželio darbuotojų darbo užmokestis skaičiuojamas ir mokamas vadovaujantis Lietuvos Respublikos darbo kodeksu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymu, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais ir kitais teisės aktais.

86. Lopšelio-darželio direktoriaus pavaduotojas ugdymui ir pedagogai atestuojami ir kvalifikaciją tobulina Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo ir mokslo ministro nustatyta tvarka.

**VII SKYRIUS**

**LOPŠELIO-DARŽELIO TURTAS, LĖŠOS, JŲ NAUDOJIMO TVARKA,**

**FINANSINĖS VEIKLOS KONTROLĖ ir veiklos priežiūra**

87. Lopšelis-darželis valdo patikėjimo teise perduotą Vilniaus miesto savivaldybės turtą, jį naudoja ir disponuoja  juo Lietuvos Respublikos įstatymų, Vilniaus miesto savivaldybės tarybos sprendimų ir kitų teisės aktų nustatyta tvarka.

88. Lopšelio-darželio lėšas sudaro:

88.1. valstybės biudžeto specialiųjų tikslinių dotacijų Vilniaus miesto savivaldybės biudžetui skirtos lėšos ir Vilniaus miesto savivaldybės biudžeto lėšos, skiriamos pagal patvirtintas sąmatas;

88.2. pajamos už teikiamas paslaugas;

88.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

88.4. kitos teisėtu būdu įgytos lėšos.

89. Lėšos naudojamos Lietuvos Respublikos teisės aktų nustatyta tvarka.

90. Lopšelio-darželio tarybos siūlymu, jei yra sutaupytų Lopšelio-darželio fondo lėšų, darbuotojams gali būti mokami priedai prie atlyginimų teisės aktų nustatyta tvarka.

91. Lopšelis-darželis buhalterinę apskaitą organizuoja ir finansines ataskaitas tvarko Lietuvos Respublikos teisės aktų nustatyta tvarka. Lopšelio-darželio finansinė veikla kontroliuojama Lietuvos Respublikos teisės aktų nustatyta tvarka.

92. Lopšelio-darželio finansines operacijas atlieka Lopšelio-darželio vyriausiasis buhalteris.

93. Lopšelio-darželio finansinės veiklos kontrolę vykdo Lietuvos Respublikos valstybės kontrolės įgaliotos institucijos ir savininkas. Lopšelio-darželio valstybinį auditą atlieka Lietuvos Respublikos valstybės kontrolė. Lopšelio-darželio veiklos ir išorės finansinį auditą atlieka Vilniaus miesto savivaldybės kontrolierius (Savivaldybės kontrolės ir audito tarnyba). Lopšelio-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais. Lopšelio-darželio veiklos priežiūrą atlieka Savivaldybės vykdomoji institucija, prireikus pasitelkdama kviestinius vertintojus.

**VIII SKYRIUS**

**BAIGIAMOSIOS NUOSTATOS**

94. Informacija visuomenei apie Lopšelio-darželio veiklą teikiama ją paskelbiant   
Lopšelio-darželio interneto svetainėje, prireikus teisės aktų nustatyta tvarka įstaigos savininko interneto svetainėje.

95. Pranešimai, kuriuos remiantis Lietuvos Respublikos teisės aktais ar šiais Nuostatais reikia paskelbti viešai, skelbiami valstybės įmonės Registrų centro elektroniniame leidinyje „Juridinių asmenų vieši pranešimai“.

96. Lopšelio-darželio nuostatus, jų pakeitimus, papildymus tvirtina Lopšelio-darželio savininko teises ir pareigas įgyvendinanti institucija.

97. Lopšelio-darželio nuostatai gali būti keičiami ir papildomi Lopšelio-darželio savininko teises ir pareigas įgyvendinančios institucijos, Lopšelio-darželio direktoriaus ar Lopšelio-darželio tarybos iniciatyva.

98. Lopšelis-darželis reorganizuojamas, likviduojamas ar pertvarkomas, Lopšelio-darželio struktūros pertvarka vykdoma Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_